Avignon

Avignon je starobylé mesto v Provensalsku na juhu Francúzska, sídlo departementu Vaucluse v regióne Provence-Alpes-Côte d’Azur na ľavom brehu rieky Rhôny. Samotné mesto zaberá rozlohu  a s okolitými obcami má Avignon asi 150 000 obyvateľov.

V roku 1995 bolo historické centrum Avignonu zapísané do Zoznamu svetového dedičstva UNESCO.

 Dejiny 
Mesto založili starovekí Rimania ako centrum provincie Gallia Narbonensis. Po páde Rímskej ríše ho dobyli rôzni vládcovia a nakoniec bolo pripojené k Burgundsku. Do začiatku 14. storočia bol Avignon malým mestečkom bez väčšieho významu. Až v roku 1303 pápež Bonifác VIII. v ňom založil univerzitu v snahe získať väčší vplyv pápežov na vzdelávanie a formovanie francúzskych kňazov. Najväčší rozvoj zažilo počas obdobia, keď sa stalo sídlom siedmich pápežov a neskôr aj protipápežov.

 Sídlo pápežov 
Avignon si v roku 1309 (vzhľadom na politickú situáciu v Ríme) vybral ako svoje sídlo pápež Klement V. Mesto sa stalo domovom pápežov od 9. marca 1309 až do 13. januára 1377, keď sa pápežská stolica presťahovala späť do Ríma. (V Ríme v rokoch 1328 až 1330, paradoxne, sídlil protipápež Mikuláš V.) Hoci po presídlení pápežov do Ríma v Avignone sídlili ešte protipápeži, mesto ďalej patrilo cirkvi (pápežskému štátu). Do 14. septembra 1791 mesto patrilo cirkvi. Potom ho anektovala novovzniknutá Francúzska republika.

Pápeži obývali spočiatku biskupský palác, ktorý Ján XXII. nechal rozšíriť. Neskôr obrovské úsilie a prostriedky venovali stavbe a zariadeniu Pápežského paláca.

Sedem pápežov sídliacich v Avignone:
Klement V.: 1305 až 1314
(obdobie bez pápeža): 1314 až 1316
Ján XXII.: 1316 až 1334
 Benedikt XII.: 1334 až 1342
 Klement VI.: 1342 až 1352
 Inocent VI.: 1352 až 1362
 Urban V.: 1362 až 1370
 Gregor XI.: 1370 až 1378

Toto obdobie (1309 až 1377) sa tiež volá Avignonské zajatie, ako narážka na Babylonské zajatie – presídlenie Izraelitov v biblických dobách, keď si Palestínu podmanila Babylonská ríša.

 Pamiatky 
Zrejme najznámejšou pamiatkou a symbolom mesta je Avignonský most (Pont Saint-Bénezet). Jeho štyri dochované oblúky (z pôvodných dvadsiatichdvoch) končia uprostred rieky Rhôny.

Hradby, ktoré dali vystavať pápeži, sa v dobrom stave zachovali až do dnešných dní.

Unikátnou pamiatkou je centrum mesta a tiež opevnený Pápežský palác. Tento komplex gotických budov s múrmi hrubými viac ako päť metrov dali vystavať pápeži v rokoch 1335 až 1364. Postavili ho na obnaženom skalnom výbežku a pôsobí nedobytným dojmom. Po obsadení počas Francúzskej revolúcie sa mnoho rokov využíval ako kasárne a väznica. V súčasnosti slúži ako múzeum.
Interiéry Pápežského paláca a avignonských chrámov zdobia fresky, ktoré vytvorili hlavne talianski umelci zo Sieny.

 Osobnosti mesta 
 Francesco Petrarca (* 1304 – † 1374), taliansky básnik a humanista
 Laura de Noves (* 1310 – † 1348), platonická láska Francesca Petrarca
 Vojtěch Raňkův z Ježova (* cca 1320 – † 1388), český teológ a filozof
 Joseph ha-Kohen (* 1496 – † 1558?), taliansky lekár
 Alexandre de Rhodes (* 1591 alebo 1593 – † 1660), jezuita a misionár
 John Stuart Mill (* 1806 – † 1873), anglický filozof, ekonóm a politik
 Harriet Taylor Mill (* 1807 – † 1858), britská filozofka a bojovníčka za ženské práva
 Édouard Daladier (* 1884 – † 1970), politik
 Olivier Messiaen (* 1908 – † 1992), hudobný skladateľ, organista, pedagóg a ornitológ
 Pierre Boulle (* 1912 – † 1994), spisovateľ
 René Girard (* 1923), historik
 Bernard Kouchner (* 1939), politik a lekár (Lekári bez hraníc)
 Mireille Mathieu (* 1946), speváčka
 Daniel Auteuil (* 1950), herec

 Partnerské mestá 
  Colchester, Spojené kráľovstvo
  Diourbel, Senegal
  Guanajuato, Mexiko
  New Haven, USA
  Siena, Taliansko
  Tarragona, Španielsko
  Tortosa, Španielsko
  Wetzlar, Nemecko
  Wichita, Kansas, USA

 Iné projekty 

 Externé odkazy 
 Oficiálna stránka
 Historické centrum Avignonu (UNESCO)
 Pápežský palác 
 Travel Avignon 


Kategória:Lokality Svetového dedičstva vo Francúzsku
Kategória:Mestá v Provence-Alpes-Côte d’Azur
Kategória:Európske hlavné mestá kultúry
Kategória:Pápežstvo
Kategória:Obce v departemente Vaucluse